Document ID: 32005D0783

KOMISIJAS LĒMUMS
(2005. gada 14. oktobris),
ar ko groza Lēmumus 2001/689/EK, 2002/231/EK un 2002/272/EK, lai pagarinātu ekoloģisko kritēriju spēkā esamības termiņu Kopienas ekomarķējuma piešķiršanai dažiem ražojumiem
(izziņots ar dokumenta numuru K(2005) 4102)
(Dokuments attiecas uz EEZ)
(2005/783/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas sistēmu (1), un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Spēkā esamības termiņš ražojumu grupas definīcijai un ekoloģiskajiem kritērijiem, kuri norādīti Komisijas 2001. gada 28. augusta Lēmumā 2001/689/EK, ar ko nosaka ekoloģiskos kritērijus Kopienas ekomarķējuma piešķiršanai trauku mazgāšanas mašīnām (2), beidzas 2006. gada 28. augustā.
(2)
Komisijas 2002. gada 18. marta Lēmuma 2002/231/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai apaviem un groza Lēmumu 1999/179/EK (3), spēkā esamības termiņš beidzas 2007. gada 31. martā.
(3)
Komisijas 2002. gada 25. marta Lēmuma 2002/272/EK, ar ko nosaka ekoloģiskos kritērijus Kopienas ekomarķējuma piešķiršanai cietajiem segumiem (4), spēkā esamības termiņš beidzas 2007. gada 31. martā.
(4)
Ievērojot Regulu (EK) Nr. 1980/2000, savlaicīgi pārskatīti ekoloģiskie kritēriji, kā arī ar tiem saistītās novērtēšanas, pārbaudes un verificēšanas prasības, kas noteiktas ar minētajiem lēmumiem.
(5)
Ņemot vērā minēto kritēriju un prasību pārskatīšanu, visos trijos gadījumos ir lietderīgi ekoloģisko kritēriju un prasību spēkā esamības termiņu pagarināt uz vienu gadu.
(6)
Ņemot vērā, ka pārskatīšanas pienākums saskaņā ar Regulu (EK) Nr. 1980/2000 attiecas tikai uz ekoloģiskajiem kritērijiem, novērtēšanas un verificēšanas prasībām, ir lietderīgi, ka Lēmumi 2002/231/EK un 2002/272/EK paliek spēkā.
(7)
Tāpēc attiecīgi jāgroza Lēmumi 2001/689/EK, 2002/231/EK un 2002/272/EK.
(8)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2001/689/EK 3. pantu aizstāj ar šādu pantu:
“3. pants
Ražojumu grupai - “trauku mazgāšanas mašīnas” - noteiktie ekoloģiskie kritēriji un ar tiem saistītās novērtēšanas un verificēšanas prasības ir spēkā līdz 2007. gada 28. augustam.”
2. pants
Lēmuma 2002/231/EK 5. pantu aizstāj ar šādu pantu:
“5. pants
Ražojumu grupai - “apavi” - noteiktie ekoloģiskie kritēriji un ar tiem saistītās novērtēšanas un pārbaudes prasības ir spēkā līdz 2008. gada 31. martam.”
3. pants
Lēmuma 2002/272/EK 4. pantu aizstāj ar šādu pantu:
“4. pants
Ražojumu grupai - “cietie segumi” - noteiktie ekoloģiskie kritēriji un ar tiem saistītās novērtēšanas un pārbaudes prasības ir spēkā līdz 2008. gada 31. martam.”
4. pants
Šis lēmums ir adresēts dalībvalstīm.
Briselē, 2005. gada 14. oktobrī

Labels: 3
1